**МОДЕЛ УГОВОРА**

**Горива, Партија 2 - Евро дизел са превозом до наручиоца**

Уговорне стране:

**Специјална болница за рехабилитацију “Рибарска Бања”**, Краља Петра Првог 176, 37205 Рибарска Бања, коју заступа в.д. директора др Душан Шокорац (у даљем тексту: **наручилац**), порески идентификациони број: 100319756; матични број: 07144091; текући рачун број 840-85667-80 Управа за трезор, и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, из \_\_\_\_\_\_\_\_\_\_\_\_ улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_, кога заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: **испоручилац добра**), порески идентификациони број: \_\_\_\_\_\_\_\_\_\_\_\_\_\_\_\_; матични број: \_\_\_\_\_\_\_\_\_\_\_\_\_; текући рачун број \_\_\_\_\_\_\_\_\_\_\_\_\_\_\_\_\_\_\_\_\_\_ код \_\_\_\_\_\_\_\_\_\_ банке.

Подизвођач:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Члан групе понуђача:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Члан 1.**

**1.1.** Уговорне стране констатују:

да је Наручилац, на основу Закона о јавним набавкама („Сл.гласник РС“, бр. 91/2019 и 92/2023) и подзаконских аката којима се уређује поступак јавне набавке спровео отворени поступак набавке добара - **Горива, Партија 2 - Евро дизел са превозом до наручиоца**  за потребе Специјалне болнице за рехабилитацију “Рибарска Бања”, број 15/25;

- да је Испоручилац добра доставио понуду, број \_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_ године и

- да је Наручилац донео Одлуку о додели Уговора, број \_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_ године.

**Члан 2.**

**2.1.** Предмет уговора је **набавка Горива, Партија 2 - Евро дизел са превозом до наручиоца, ЈН бр**. **15/25,** а у свему према прихваћеној понуди испоручиоца добра број \_\_\_\_\_\_\_\_\_\_\_\_\_\_\_\_\_од \_\_\_\_\_\_\_\_\_\_\_\_\_\_\_\_\_\_\_ године која чини саставни део овог уговора.

**Члан 3.**

**3.1.** Уговорена вредност без ПДВ-а износи: \_\_\_\_\_\_\_\_\_\_\_\_\_\_ динара, а вредност са ПДВ-ом износи: \_\_\_\_\_\_\_\_\_\_\_\_\_\_ динара. **(Попуњава Наручилац - Наручилац уписује износ из понуде ако понуда не прелази износ процењене вредности предмета јавне набавке, тј. уговор се закључује на вредност из понуде. Уколико понуда прелази износ процењене вредности предмета јавне набавке Наручилац ће уписати процењену вредност партије тј. уговор се закључује на износ процењене вредности).**

**3.2.** Цена обухвата све трошкове које испоручилац има у реализацији предметне јавне набавке, односно обухвата цену евро дизела, утакање, транспорт и истакање у резервоаре наручиоца.

**3.3.** Цена евро дизела се може усклађивати са кретањима цена на тржишту нафтних деривата.

**3.4.** Испоручени евро дизел, испоручилац ће фактурисати наручиоцу по цени из понуде коригованој за разлику изражену у процентима између јавно објављене цене произвођача на дан отварања понуда и јавно објављене цене произвођача која важи на дан испоруке.

**3.5.** Под даном испоруке подразумева се дан када је испоручилац наручиоцу предао евро дизел.

**3.6.** Наручилац, у складу са одредбама чл. 156-161. Закона о јавним набавкама, може да измени закључени уговор.

**Члан 4.**

**4.1.** Плаћање ће се вршити у року од \_\_\_\_\_\_\_\_\_\_ дана (од 15 до 45 дана) од дана пријема исправног рачуна за испоручено добро и то на рачун испоручиоца добра бр. \_\_\_\_\_\_\_\_\_\_\_­­­­­­­­­­­\_\_\_\_\_\_\_\_ код \_\_\_\_\_\_\_\_\_\_\_\_\_\_ банке.

**4.2.** Рок за плаћање тече од дана испоруке евро дизела. За неблаговремено плаћање испоручилац ће наручиоцу обрачунавати законску затезну камату, на месечном нивоу сагласно закону.

**4.3.** Обавезе које доспевају у наредној буџетској години биће реализоване највише до износа средстава која ће им за ту намену бити одобрена у тој буџетској години.

**Члан 5.**

**5.1.** Испорука ће се вршити сукцесивно, по позиву наручиоца у року од \_\_\_\_\_\_\_\_\_часа (не дужем од 48 часова) од пријема наруџбенице, франко Специјална болница за рехабилитацију „Рибарска Бања“, испоручено у резервоар наручиоца са свом пратећом документацијом у складу са важећим прописима који дефинишу начин испоруке горива.

**5.2.** Наручилац је дужан да на месту пријема евро дизела, спроведе организацију рада којом се обезбеђује пријем евро дизела у периоду од 07 до 13 часова радним данима.

**5.3.** Наручилац задржава право да од Испоручиоца наручи потребне количине, а највише до количина прецизираних уговором.

**5.4.** Уговорне стране су сагласне да Наручилац може наручити од Испоручиоца и мању количину евро дизела од уговорене без икаквих последица по Наручиоца, односно без обавезе накнаде штете Испоручиоцу.

**Члан 6.**

**ОБАВЕЗЕ ПОДИЗВОЂАЧА:** (уколико испоручилац наступа са подизвођачем)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Члан 7.**

**ОБАВЕЗЕ УЧЕСНИКА У ЗАЈЕДНИЧКОЈ ПОНУДИ:** (само они испоручиоци који подносе заједничку понуду)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Члан 8.**

Испоручилац је дужан да достави наручиоцу **финансијско средство обезбеђења за добро извршење уговореног посла** **на дан закључења уговора** и то:

* једну бланко потписану и оверену сопствену меницу са клаузулом „без протеста, без трошкова“, регистровану у регистру меница који се води код НБС, као **финансијско средство обезбеђења за добро извршење уговореног посла;**
* менично овлашћење потписано и оверено од стране власника, односно овлашћеног лица, да се меница у износу од 10% од укупне уговорене вредности без ПДВ-а, може поднети банци на наплату у случају да испоручилац не изврши своје уговорне обавезе.
* оверену фотокопију картона депонованих потписа на којој се јасно види: број текућег рачуна који је испоручилац доставио као рачун своје фирме, потписи власника односно овлашћеног лица идентичан са потписом на меници и меничном овлашћењу, печат испоручиоца идентичан са печатом на меници и меничном овлашћењу и печат банке код које се води рачун испоручиоца са датумом овере,
* захтев за регистрацију менице.

Меница мора да важи 20 дана дуже од рока за извршење уговора.

Предата меница не може да садржи додатне услове за исплату, краће рокове од оних које одреди наручилац, мањи износ од оног који одреди наручилац или промењену месну надлежност за решавање спорова.

Меница се не може вратити испоручиоцу пре истека рока трајања осим ако је испоручилац у целини испунио своју обезбеђену обавезу.

Потписи и печати на меници, меничном овлашћењу и картону депонованих потписа морају бити идентични.

Након измирења обавеза по предметном уговору, наручилац се обавезује, да на захтев испоручиоца, врати иструмент финансијског обезбеђења уговора.

Наручилац ће приложену финансијску гаранцију за добро извршење посла искористити у сврху накнаде штете у следећим случајевима:

а. у случају неизвршења уговорeних обавеза у роковима и на начин који су предвиђени уговором о јавној набавци,

б. у случају неоснованог једностраног раскида уговора о јавној набавци од стране испоручиоца,

ц. у другим случајевима неиспуњења уговорeних обавеза који могу да доведу до угрожавања рада наручиоца као и да нанесу штету наручиоцу.

**Члан 9.**

**9.1.** Квалитет испорученог горива мора одговарати стандардима квалитета који су дефинисани прописима за област производње и дистрибуције нафтних деривата у Републици Србији.

**9.2.** Квантитативни пријем добра врши се приликом пријема у складишни простор наручиоца у присуству представника наручиоца и испоручиоца добра.

**9.3**. У случају евентуалне рекламације наручиоца на испоручене количине наручилац одмах обавештава испоручиоца који је дужан да упути Комисију за решавање рекламације, која ће на лицу места утврдити чињенично стање и о томе са овлашћеним представником наручиоца сачинити записник.

**9.4.** У случају евентуалне рекламације на квалитет, наручилац одмах обавештава испоручиоца, који упућује стручно лице ради узорковање евро дизела**,** који се даје на анализу.

**9.5.** Испоручилац мора најкасније у року од 2 дана поступити по рекламацији.

**9.6.** Наручилац и испоручилац су сагласни да до момента окончања рекламационог поступка, који не може трајати дуже од 15 календарских дана, свака уговорна страна сноси своје трошкове.

**9.7.** Уколико испоручилац не испуни своју обавезу на начин и у року из предходног става, наручилац може да раскине уговор.

**Члан 10.**

**10.1.** Ако Испоручилац касни са испоруком добра обавезан је да Наручиоцу плати уговорну казну у висини од 0,5 % од уговорене вредности без ПДВ-а за сваки дан закашњења а највише до 5 % уговорене вредности без ПДВ-а. Ако је доцња Испоручиоца Наручиоцу проузроковала штету већу од вредности уговорне казне Наручилац има право на разлику преко уговорне казне.

**Члан 11**.

**11.1.** Овај уговор ступа на снагу 30. 09. 2025. године и важи до утрошка уговорених средстава, али не дуже од годину дана. (У случају да се уговор закључи после наведеног датума ступиће на снагу од дана обостраног потписивања уговорних страна и важиће до утрошка уговорених средстава, али не дуже од годину дана. У случају да се утроше количине по претходно закљученом уговору нови уговор ће ступити на снагу одмах по стицању услова за потписивање и важиће до утрошка уговорених средстава али не дуже од годину дана од дана обостраног потписивања уговорних страна.)

**11.2.** Уговор се може мењати и допуњавати само сагласношћу обе уговорне стране, а све евентуалне измене и допуне морају бити сачињене у форми анекса.

**11.3.** Измене и допуне елемената овог Уговора могуће су по свим основама које предвиђају Закон о облигационим односима и посебни прописи који регулишу предметну материју и то само уз пристанак обе Уговорне стране који је дат у писаном облику.

**Члан 12.**

**12.1.** Овај уговор може бити раскинут сагласном вољом уговорних страна али и не испуњењем или не извршавањем преузетих обавеза једне од уговорних страна.

**12.2.** Наручилац задржава право да једнострано раскине Уговор пре истека рока за који је закључен уколико дође до статусних промена наручиоца.

**12.3.** Отказни рок од 8 (осам) дана, тече од дана када једна уговорна страна достави другој писано обавештење о раскиду уговора.

**Члан 13.**

**ВИША СИЛА:**

**13.1.** Наступање више силе ослобађа уговорне стране од одговорности за кашњење у извршењу уговорних обавеза. О датуму наступања, трајању и датуму престанка више силе уговорне стране су обавезне да једна другу обавесте писаним путем у року од 24 часа. Као случајеви више силе сматрају се природне катастрофе, пожар, поплава, експлозија, транспортне несреће, одлуке органа власти и други случајеви предвиђени Законом као виша сила.

**Члан 14.**

**14.1.** Све евентуалне спорове који настану из или поводом овог уговора, уговорне стране ће покушати да реше споразумно.

**14.2.** Уколико спорови између наручиоца и испоручиоца не буду решени споразумно, надлежан је Привредни суд у Краљеву.

**Члан 15**.

**15.1**. На све што није регулисано клаузулама овог уговора, примениће се одредбе Закона о облигационим односима.

**15.2.** Овај уговор је сачињен у 4 (четири) истоветна примерка, од којих 2 (два) задржава наручилац, а 2 (два) испоручилац добра.

**15.3.** Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

**ИСПОРУЧИЛАЦ ДОБРА НАРУЧИЛАЦ**

**Специјална болница за рехабилитацију**

**“Рибарска Бања”**

**др Душан Шокорац**

**НАПОМЕНА: Понуђач мора да попуни образац модел уговора.**

**Модел уговора представља садржину уговора који ће бити закључен са изабраним понуђачем.**